nl en en en en en en en en en en ru en en en en en nl en en en en fr en nl en af nl en af af af af af en en fr en af en en en en en en en en en
September 26th, 2012 | Author: etienne
Een van die beste dinge in die lewe is vriendskap, en is dit nie wonderlik dat dit gratis vir ons gebied word nie. Vriende is een van God se gereedskap stukke aan ons om dinge makliker te maak. Is dit nie wonderlik om te weet dat mens nie hoef te skroom om goeie vriende te vra, “kyk asb vandag na my kinders”, of “kom help my asb om die ding reg te maak”’ sonder dat hulle betaling wil he nie. Soos C.J.Langenhoven geskyf het: Die ware vriendskap is nie  te koop nie; want vriendskap vind nie sy lus in neem nie, maar in gee.
” Die H.A.T definieer vriend as “Persoon met wie iemand vertroulik en intiem omgaan; persoon verbonde aan ŉ ander met bande van liefde, gemeentheid en vertroue; iemand wat in tye van moeilikheid ŉ helpende hand uitsteek.”
Baie mense dink jy moet jare lank vriende wees om beste vriende te wees. Vrienskap het nie tyd nodig nie. Mary Catherwood het geskryf, “Two may talk together under the same roof for many years, yet never really meet; and two others at first speech are old friends.” Is dit nie fantasties nie?
Ons het vriende wat weet daar is iets fout, selfs al sê ons als is reg. Vriende wat daar is vir ons, selfs al kan hulle nie regtig wees nie. Vriende wat verstaan wat ons sê, selfs al praat ons oor heeltemal iets anders. Vriende wat in loop, wanneer die res van die wêreld uit loop.
Ons kuier baie by vriende, waar ons die heel aand lekker praat, maar niks regtig sê nie. Dit is lekker en mens moet sulke vriende hê. Maar mens het definitief ook die dieper soort vriend nodig. Die soort vriende wat jy kan ‘leer’ en by kan ’leer’. Die soort vriende wat jy intieme, peroonlike dinge oor kan praat, en nie veroordeel word nie, en dit is wat hierdie skrywe geinspireer het..  Soos Anais Nin geskryf het; “Each friend represents a world in us, a world possibly not born until they arrive, and it is only by this meeting that a new world is born.”   Ek het nooit geweet dat laas genoemde so belangrik is nie. Mens weet nie wat jy het tot jy dit verloor nie, of in die geval, weet nie wat jy mis, tot jy dit beleef nie.
Dit is so maklik om vriendskap as vanselfsprekend te aanvaar. Dit is belangrik dat vriendskap van twee kante af kom. Die beste van vriendskappe kan uitgeput word deur mense wat vriende is vir wat hulle kan uit kry.
Daar is talle bekende gesegtes wat lui:  Die teëspoed sif die vriende uit wat die voorspoed geoes het. As jy deur swaar tye is, die mense wat nog lanks jou staan, hulle is vriende.
Geskryf deur Etienne Moolman.
One Response to “Ware vriende”
5 June, 2012 at 12:07 pm
My kind, vriendskap is soos jy se, ‘n baie kosbare ding, en mens moet dit altyd koester. Die wat heel naby jou hart is, maar ook die wat in die verbygaan jou lewe verryk. Mens moet ook altyd die beste vriend vir ander wees, wat jy kan wees.
Click here to cancel reply.
Mail (will not be published) (required)
Contact Us | Terms of Use | Trademarks | Privacy Statement
Copyright © 2009 Moolman Stamboom. All Rights Reserved.